CELEX: 62022CN0002
Language: et
Date: 2022-01-03 00:00:00
Title: Kohtuasi C-2/22: Eelotsusetaotlus, mille on esitanud Landgericht Erfurt (Saksamaa) 3. jaanuaril 2022 – HK versus Allianz Lebensversicherung AG

4.4.2022   
            
            
               ET
            
            
               Euroopa Liidu Teataja
            
            
               C 148/11
            
         
      Eelotsusetaotlus, mille on esitanud Landgericht Erfurt (Saksamaa) 3. jaanuaril 2022 – HK versus Allianz Lebensversicherung AG
      (Kohtuasi C-2/22)
      (2022/C 148/17)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Erfurt
      
         Põhikohtuasja pooled
      
      
         Hageja: HK
      
         Kostja: Allianz Lebensversicherung AG
      
         Eelotsuse küsimused
      
      
                  1.
               
               
                  Kas liidu õigusega, eelkõige kolmanda elukindlustusdirektiivi (1) artikliga 31 ja teise elukindlustusdirektiivi (2) artikli 15 lõikega 1, tõlgendatuna olenevalt asjaoludest koostoimes Euroopa Liidu põhiõiguste harta artikliga 38, on vastuolus riigisisesed õigusnormid, mille kohaselt edastatakse tarbijatele antav kohustuslik teave täielikult alles koos kindlustuspoliisiga pärast seda, kui tarbija on esitanud avalduse (nn poliisimudel)?
                  Kui küsimusele vastatakse jaatavalt: kas ainuüksi sellest tuleneb tarbijale vastuväite esitamise õigus, see tähendab õigus nõuda kindlustuslepingu tagasitäitmist?
                  Kas kõnealuse õiguse kasutamist võib takistada õiguse kaotamise või kuritarvitaval viisil kasutamise vastuväide või on kõnealuse õiguse kasutamiseks muid, näiteks ajalisi piiranguid?
               
            
                  2.
               
               
                  Kas kindlustusandjal, kes on jätnud tarbijale vastuväite esitamise õiguse kohta teabe andmata või on andnud kõnealuse õiguse kohta üksnes ebaõiget teavet, on keelatud tugineda sellest tarbijale tulenevate õiguste – eelkõige vastuväite esitamise õiguse – vastu väitele, et õigus on kaotatud või et seda on kasutatud kuritarvitaval viisil või et aeg on möödunud?
               
            
                  3.
               
               
                  Kas kindlustusandjal, kes on jätnud tarbijatele antava kohustusliku teabe andmata või on andnud üksnes mittetäielikku või ebaõiget teavet, on keelatud tugineda sellest tarbijale tulenevate õiguste – eelkõige vastuväite esitamise õiguse – vastu väitele, et õigus on kaotatud või et seda on kasutatud kuritarvitaval viisil või et aeg on möödunud?
               
            
         (1)  Nõukogu 10. novembri 1992. aasta direktiiv 92/96/EMÜ otsese elukindlustustegevusega seotud õigusnormide kooskõlastamise kohta, millega muudetakse direktiive 79/267/EMÜ ja 90/619/EMÜ (kolmas elukindlustusdirektiiv) (EÜT 1992, L 360, lk 1).
      
         (2)  Nõukogu 8. novembri 1990. aasta teine direktiiv 90/619/EMÜ otsese elukindlustusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks ja muudetakse direktiivi 79/267/EMÜ (EÜT 1990, L 330, lk 50).